open-index/open-wikipedia-markdown huggingface dataset:
Balladenatt

**Balladenatt** er et konsertarrangement i tilknytning til Kulturfestivalen i Sel i Gudbrandsdalen, der også teaterforestillingen over Kristin Lavransdatter, Kransen, gjennomføres. Konserten arrangeres av Jørundgard Middelaldersenter.

Kulturfestivalen i Sel er knyttet til markering av verket Kristin Lavransdatter av Sigrid Undset, der ballademotivet kan oppleves som et sentralt tema. Konserten har som målsetning å forfølge og belyse balladen i ulike musikkgenre og til ulike tider. Konserten vil formidle balladen i vid forstand, slik den kommer til uttrykk i både opera og kunstmusikk, jazz, pop og rock.

Balladenatt er lagt opp som en populærkonsert både i forhold til artistvalg og repertoarvalg. Åge Aleksandersen, Ole Edvard Antonsen og sopranen Eli Kristin Hagen er sentrale artister første året konserten arrangeres i 2007. Konserten er en utekonsert, i stemningsfullt miljø på tunet til Jørundgard middelaldersenter, der innspilling av Liv Ullmanns film om Kristin Lavransdatter forgikk.

Konserten arrangeres lørdagen som ligger nærmest 1. juli.
Stanisław Wojciechowski

**Stanisław Wojciechowski** (født 15. mars 1869 i Kalisz, død 9. april 1953 i Warszawa) var president i Den andre polske republikk fra 1922 til 1926. Han ble avsatt gjennom Józef Piłsudskis statskupp («maikuppet») i 1926.

## Referanser
Ramirent

**Ramirent** er et utleieselskap for maskiner og utstyr med virksomhet i Norden og i Sentral- og Øst-Europa. Selskapet ble grunnlagt i 1955 i Finland som spikerfabrikken Rakennusmies.

## Ramirent Norge
Ramirent i Norge het Bautas frem til 1. juni 2010.

Bautas ble etablert som et datterselskap av Veidekke ASA i 1997. De kjøpte etterhvert flere andre utleieseskaper, blant annet Altima og Stavdal Maskinutleie.

I 2002 solgte Veidekke ASA Bautas til Ramirent.

## Eksterne lenker
* 
*  Ramirents norske hjemmesider
Planlagt by

**Planlagt by** eller **ny by** er en by eller et tettsted som har blitt planlagt fra begynnelsen av og som har vokst frem mer eller mindre i tråd med planen. Flere av verdens hovedsteder er slike planlagte byer, blant annet Washington D.C. i USA, Canberra i Australia, Brasília i Brasil, Islamabad i Pakistan og Dodoma i Tanzania. Planlagte byer er vanligvis konstruert i tidligere underutviklede områder. Det i kontrast til samfunn som har utviklet seg mer tilfeldig etter hvert som behovene og vanskelighetene har meldt seg.

Planlagte byer finnes også i en rekke tidligere kolonier, ikke minst i Nord- og Sør-Amerika.

I Storbritannia brukes betegnelsen *new town* på planlagte byer som ble grunnlagt i det 1900-tallet for å avlaste storbyene. Eksempler på slike byer er Telford og Milton Keynes.

## Historie
Nye byer har blitt planlagt i Europa siden den greske antikken. Grekerne bygde nye kolonibyer som var *[[polis]]* slik moderbyen var det. De var heller «datterbyer» enn kolonier i moderne forstand ved at fungerte selvstendig og mer eller mindre uavhengig av «moderbyen». Også antikkens romerne grunnla nye kolonibyer rundt om i Romerriket. Det er imidlertid også spor av planlagt bosetninger av ikke-romersk opprinnelse forhistoriske Nord-Europa.

De fleste planlagte bosetningene i middelalderen ble opprettet i perioden fra rundt 1100- til 1300-tallet. Alle former for landherrer, fra de med høyest til de med lavest rang, forsøkte å opprette landsbyer og byer på sine eiendommer, for således å skape økonomisk, politiske og/eller militær makt. Bosetterne var vanligvis tiltrukket av fordeler av skattemessige, økonomiske og lovmessig art gitt av landherren. Eller de ble tvangsflyttet fra andre steder på hans eiendommer. De fleste nye byene ble ganske små, som eksempelvis *[[bastide]]ne* i sørvestlige Frankrike. Men en del av dem ble betydningsfulle byer, eksempelvis Canberra, Cardiff, Leeds, Hertogenbosch, Montauban, Bilbao, Malmö, Lübeck, München, Berlin, Bern, Klagenfurt, Alessandria, Warszawa og Sarajevo.

## Referanser


## Eksterne lenker
* 
* International New Town Institute (INTI)
* European New Town Platform
* Town and Country Planning Association (tidligere Garden Cities Association)
* The Alicia Patterson Foundation: ''Disappointing New Towns of Great Britain''
* Movie: ''New Towns in Scotland''
* UK Model Villages, Garden Cities and New Towns, denne ressursen er lenket til filformatet og dataspråket *[[Keyhole Markup Language]]* for kart og åpnes i Google Earth for å se flyfoto av stedet.
Vormedal

**Vormedal** er en tettbebyggelse og et tidligere tettsted som ligger i Karmøy kommune (sør for Haugesund), og er en del av Fastlands-Karmøy. Tettstedet ble i 2013–2014 definert som eget tettsted etter innføring av nye metoder i SSB. 2015 ble det del av tettstedet Haugesund.

## Historie
Gården Vormedal (gårdsnummer 124) lå opprinnelig under prestegården på Avaldsnes, og utgjorde den ene enden av den gamle kirkeveien som gikk fra Aksnes i øst til Vormedal i vest og forbandt Førresfjorden med Karmsundet, hvor det var mulig å ta båt over til Avaldsnes kirke. Kirkeveien ble åpnet i 1864 etter 12 år med undersøkelser og planlegging, og var svært viktig for kirkegjengere i området helt frem til Førresfjorden kirke åpnet i 1893. Etter dette ble den gradvis mindre viktig; Tuastadveien (idag Gamle Tuastadvei) mellom Snik og Røyksund ble åpnet rundt 1893, og forbandt Røyksund og Snik med Vormedal.

Spannevegen ble åpnet en gang like over århundreskiftet, og ble en viktig forbindelse mellom Røyksund og Haugesund, forbi Aksnes og Spanne, og gjorde deler av trafikken via sjøveien eller Vormedal overflødig.

## Vormedal i dag
I dag har International Flavors & Fragrances en fabrikk på Vormedal i nærheten av det gamle møllebruket, hvor de blant annet produserer Alginat til bruk i legemiddelindustrien.

Vormedal har den eneste ungdomsskolen på Fastlands-Karmøy, som dekker Moksheim, Norheim, Kolnes, Spanne, Tuestad og Røyksund. Mykje skole, som sto ferdig i 2008 dekker Vormedal, Moksheim og Snik, og også Tuastad, Røyksund og Fosen etter nedleggelsen av Tuastad skole i 2012.

Vormedal har idag en av to brannstasjoner på Fastlands-Karmøy og er bemannet av frivillige mannskaper. Det er usikkert om denne vil bli værende på Vormedal, til tross for at den historisk har hatt en viktig plassering i tilfeller hvor stor kø eller ulykker i forbindelse med Karmsundsbrua har gjort fremkommeligheten vanskelig. Den er også strategisk plassert i forhold til den nye Karmøy-tunnelen mellom Håvik, Fosen og Gismarvik.

Plassert like i nærheten av brannstasjonen finner man også et grendehus, Kiwi-butikk, treningssenter og en frisør, samt bussholdeplasser med forbindelse mot Oasen storsenter på Norheim og Snik og Røyksund.

Rundt Vormedal finnes det flere turområder, blant annet lysløype gjennom Norheimskogen og Moksheimskogen, i tillegg til gamleveien fra Snik til Røyksund, kirkeveien, samt løyper rundt Vormedalsvannet og Tuestadvannet.

## Referanser
Lambeth Palace

**Lambeth Palace** er erkebiskopen av Canterburys offisielle residens i London. Palasset ligger ved Themsen i Lambeth, ikke langt fra Palace of Westminster. Det ble overtatt av erkebiskopen omkring år 1200. 

I moderne tid er palasset mest kjent for Lambeth Conference, en konferanse for alle anglikanske biskoper som holdes hvert tiende år. 

## Referanser


## Eksterne lenker
* Lambeth Palace official website
Kroksjø

En **kroksjø** eller **meandersjø** er en U-formet innsjø som dannes når en sving i ei elv blir skilt fra hovedleiet til elva. Innsjøtypen har fått navnet fordi den ser ut som en krok sett fra lufta. I Australia blir en kroksjø kalt en billabong. 

Når ei elv renner over ei slette, ofte den nedre delen av elva før den munner ut i havet eller en innsjø, danner den ofte et elveløp med store svinger kalt meandere. Disse dannes ved at det samler seg opp avleiringer i innersvingen av elva, mens den graver seg dypere inn i yttersvingen. Dette kan føre til at elva bryter gjennom yttersvingen og danner et nytt elveløp, mens den gamle svingen blir værende igjen som en kroksjø. 

Kroksjøer kan være knyttet til elva gjennom et smalt tilløp i den ene enden (eksempler på slike kroksjøer er Strandsjø i Åsnes kommune, Synneren og Juveren i Ringerike kommune og Finna i Lom kommune), men de kan også tettes helt til i begge ender (som for eksempel Lamyra i Ringerike).

## Eksterne lenker
* 
* NASA Remote Sensing Tutorial: Fluvial/Deltaic/Coastal Landformer
Janus

* Janus (mytologi) er i romersk mytologi en gud med to ansikter.
* Janus (måne) er Saturns 10. måne.
* Janus (linjeforening) er en linjeforening for mastergradsstudiet i Industriell økonomi og teknologiledelse ved NTNU.
* Janus (tidsskrift) var et kulturkonservativt tidsskrift med bl.a. Alf Larsen som redaktør. 
* Janus er et varemerke for Janusfabrikken.
* Måneden januar er oppkalt etter **Janus**.
* Janus (album) er et album av det norske rockebandet Aunt Mary, utgitt i 1973.
* Janus (animasjonsfilm) er en dukkefilm av Linda Fagerli Sæthren som vant Amanda-prisen for beste kortfilm i 2007.
Ekeberghallen

:*For de innsprengte lagerhallene i Ekebergåsen, se *Ekeberghallene

**Ekeberghallen**, også omtalt som **Ekeberg idrettshall**, er en idrettshall som ligger på Ekebergsletta i Oslo. 

Hallen ble bygget i 1973 og utvidet 1981. Den er på 3&nbsp;800 m². Den brukes blant annet i forbindelse med Norway Cup. 

Hallen er oppmerket og avdelt i syv badmintonbaner, tre håndballbaner, én tennisbane, seks volleyballbaner og er fullt utstyrt for friidrett. Den har 15 garderober, lydanlegg, scene/bord og stoler for alternativ bruk. 

Ekeberghallen blir ved flere anledninger også brukt til annet enn idrettsarrangementer. Særlig i helgene stilles hallen til disposisjon for ulike arrangementer.

Hallen var tidligere også gymsal for skolene Brannfjell og Holtet.

## Konserter i Ekeberghallen

I 1970- og 1980-årene ble hallen også brukt som konsertarena med flere store verdensartister som gjestet hallen.
St. Georgs katedral (Southwark)

**St. Georgs katedral** i Southwark i London er domkirken til det katolske Southwark erkebispedømme. Den ligger på Lambeth Road, rett ovenfor Imperial War Museums.  

Den første katedralen stod ferdig i 1848, og var tegnet av Augustin Pugin. Den ble sterkt skadet under andre verdenskrig, og den nåværende katedralen ble innviet i 1958. 

Katedralen har en sterk kortradisjon, med et gutte- og mannskor som synger under gudstjenester på søndager og festdager, og et pikekor som synger under en av søndagsgudstjenestene. 

London South Bank University bruker hver sommer katedralen til sin avslutningsseremoni. 

## Referanser


## Eksterne lenker
*
London Central Mosque

**London Central Mosque** er en stor moské ved Regent's Park i City of Westminster i London. Den ble tegnet av Frederick Gibberd og stod ferdig i 1978 med en fremtredende gyllen kuppel og en høy minaret. Hovedsalen rommer mer enn to tusen troende. 

Innsiden av kuppelen er dekorert med abstrakte mønstre, i tråd med islamsk tradisjon. I tillegg til bønnerom, undervisningsrom og kontorer finner man også en liten butikk og en halalkafé. 

Ved siden av moskeen ligger et islamsk kultursenter, som ble gitt som en gave til det muslimske samfunnet i London og åpnet av Georg VI i 1944.
José Ángel Gómez Marchante

**José Ángel Gómez Marchante** (født 30. mai 1980) er en spansk tidligere profesjonell syklist. Høydepunktet i karrieren hans er seieren i Baskerland rundt 2006 der han vant den siste tempoetappen som gav han seieren i sammendraget.

I 2004, da han syklet for Paternina-Costa de Almeria-laget, kom han på 8.-plass i sammendraget i Vuelta a España. Sesongen etter kom han på 7.-plass i Dauphiné Libéré.

## Referanser


## Eksterne lenker
* 
*
Rustam Garifoullin

**Rustam Garifoullin** (1978–2015) var en russisk funksjonshemmet langrennsutøver og skiskytter. 

## Meritter
* Paralympiske vinterleker 2006
** Gull i skiskyting; 12,5 km stående
** Gull i skiskyting; 7,5 km stående
** Sølv i stafett, langrenn; 1x3,75 km + 2x5 km (Norge vant)

## Referanser




## Eksterne lenker
* Profil på Paralympics 2006 sin hjemmeside
* Alle paralympiske resultater på Paralympic.org
MS «Bourbon Dolphin»

**MS «Bourbon Dolphin»** var et ankerhåndteringsskip eid av rederiet Bourbon Offshore Norway i Fosnavåg. Skipet forliste 12. april 2007 og åtte av besetningen på 15 omkom.

## Bakgrunn
Det var bygget ved Ulstein Verft i 2006 og var av typen «Ulstein A102.» Skipet kantret under flytting av anker for den halvt nedsenkbare flyteriggen «Transocean Rather» om lag 75 nautiske mil nordvest for Shetland, klokka 17.08 den 12. april 2007. Sju av mannskapet på 15 ble reddet i live, tre ble funnet omkommet og fem ble aldri funnet. De overlevende ble fløyet inn til Lerwick på Shetland. Ifølge vitneutsagn kom ankerkjettingen over på babord side av båten og dro den rundt. Skipet ble liggende lenket til boreriggen med kjølen i været. Av sikkerhetshensyn valgte man derfor å evakuere 72 av den 99 mann store besetningen på Transocean Rather.

I løpet av fredag 13. april gjennomførte dykkere fra Royal Marines flere dykk ved båten for å lete etter savnede. Søket måtte avsluttes av sikkerhetshensyn. Etter dette ble redningsaksjonen omdefinert til en bergingsaksjon. Første del av denne operasjonen var å kutte ankerkjettingen som forbandt skip og borerigg.

Søndag 15. april kl. 21.15 sank «Bourbon Dolphin» på 1100 meters dyp. Havaristen var da klargjort for slep inn til Collafirth på Shetland.

Forsikringselskapet Gard har meddelt at det er mulig, men teknisk krevende å heve skipet. Prisen for en slik operasjon vil imidlertid være så høy at man ikke anbefaler noen heving.

## Sjøforklaring
Under sjøforklaringen kom det frem at rett før kantringen hadde man på Bourbon Dolphin forsøkt å ta ned indre styrbord styrepinne (Towing-pin). Dette var ikke mulig på grunn av for stort trykk fra ankerkjettingen mot pinnen. Skipet ble deretter rettet et par grader opp mot styrbord. Dette lettet trykket på styrepinnen som dermed lot seg senke. Ankerkjettingen raste samtidig mot babord og skipet la seg over. Samtidig stoppet begge hovedmotorene på styrbord side. Man prøvde deretter å trykke på nødknappen som mannskapet trodde skulle løse ut all kjetting og dermed lette kraften på skipet. Det viste seg at systemet, et nyinstallert vinsjesystem, ikke var konstruert for nødutløsning, men for kontrollert utløp av kjetting ved strømbrudd. Dette var ikke noen av mannskapet klar over, og da nødutløseren ble trykket, ble ikke ankerkjettingen sluppet raskt nok ut. Skipet ble deretter dratt rundt av vekta fra ankerkjettingen.

I etterkant av sjøforklaringen nedsatte Justis- og politidepartementet en egen granskingskommisjon for å undersøke forholdene i forkant av ulykka mer grundig. Kommisjonen leverte sin rapport den 28. mars 2008.

## Referanser


## Kilder

* ''NOU 2008:8, Bourbon Dolphins forlis*

== Eksterne lenker ==
* 
* 
*  [http://www.bergenships.com/Bourbon%20Dolphin.html Bilder av MS «Bourbon Dolphin»]  hos *Bergenships.com''
*  Rettsbok fra sjøforklaringen (PDF)
*  NRKTV: Bourbon Dolphin-ulykken 2007
Bestemmelsesnøkkel

**Bestemmelsesnøkkel** er en «nøkkel» som gir en løsning eller et svar. En bestemmelsesøkkel er oppbygd av spørsmål, der en må velge riktig eller galt. Ut ifra valgene blir en ledet til neste spørmål. Tilsist ender en opp med svaret eller løsningen.

Bestemmelsesnøkkeler brukes innen flere fagområder. Kanskje blir de særlig brukt innen biologi, for å bestemme arter, eller grupper av arter i naturen. Men også innen flere andre fag blir slike bestemmelsesnøkler brukt. Blant annet til feilsøkning, der den ene etter den andre muligheten utelukkes.

## Eksterne lenker
På internett finnes flere bestemmelsesnøkler.

### Flora
* Flora over trær om vinteren. Enkel nøkkel til de 14 viktigste løvtreslagene.

### Zoologi
Her er et lite utvalg av zoologiske bestemmelsesnøkler. De fleste er ikke tilpasset norske arter. Noe som trolig gir feil bestemmelse. Særlig gjelder det nøkler som går til artsnivå, fordi arter har ulike utbredelsesområder. Det vil si at noen av artene i nøkkelen ikke finnes i Norge, mens andre norske arter ikke er medtatt i nøkkelen. Mens de generelle nøklene passer best og gir antakelig et riktig svar, men ikke på artsnivå.

#### Generelle bestemmelsesnøkler
* Gordons key to the Identification of Insects to Order – Insekter.
* Wirbellose des Süßwassers – Virvelløse vannlevende dyr.
* Schlüssel zu Wirbellosen des Süßwassers von Bettina Kathöfer – Virvelløse dyr i ferskvann.

#### Grupper
* Subfamilies of Asilidae by Fritz Geller-Grimm – Underfamilier av rovfluer.
* Syrphidae by M. P. Van Veen – Europas blomsterfluer
* Dragonflyireland Dragonflies of Ireland – Irske øyenstikkere.
* Spinnen Mitteleuropas (Spiders of Central Europa) – Europeiske edderkopper.
* Norges Sommerfugler - Ingen bestmmelsesnøkkel, men omtale og bilde av noen av de norske sommerfuglene.
* Norges Rettvinger (Gresshopper og lignende) - Ingen bestmmelsesnøkkel, men omtale og bilde av alle de norske rettvingene.
* Norges Veps, Maur og Bier - Ingen bestmmelsesnøkkel, men omtale og bilde av en familiegruppe, de norske maur.
* Norges Biller - Ingen bestmmelsesnøkkel, men omtale og bilde av en familiegruppe biller, trebukkene.
Ataraksia

**Ataraksia** (gresk: *Ἀταραξία*) er et uttrykk som ble brukt av Pyrrhos og Epikur for frihet fra bekymring, altså at man ikke bekymrer seg for noen ting. Det kan sammenlignes med likegyldighet.

For stoikerne var ataraksia synonymt med den eneste sanne gleden som er mulig for et menneske.

## I popkultur

* I filmen *[[Lucky Number Slevin]]* påstår hovedkarakteren Slevin at han har «ataraksia» (som om det er en sykdom).
Hallingdalsvassdraget

**Hallingdalsvassdraget** er en del av Drammensvassdraget og har et areal på 5&nbsp;252 km². Hovedelva er Hallingdalselva som har en lengde på 220 km. Hallingdalselva har sitt utspring i de vestre delene av Hardangervidda og renner østover, senere sørover gjennom Hallingdal. Elva renner tømmer til Krøderen og kalles Snarumselva fra utløpet av denne innsjøen til den renner sammen med Drammenselva ved Geithus.

## Se også

* Drammensvassdraget
* Hemsil
* Krøderen
* Snarumselva

## Referanser
Hallingdalselva

**Hallingdalselva** eller **Hallingdalselve** er ei norsk elv med en lengde på 220 km og et nedslagsfelt 4&nbsp;587 km². Den er hovedelva i Hallingdalsvassdraget og av navnet ligger det at den går gjennom Hallingdal.

Elva har sitt utspring på Hardangervidda, hvor hovedelvene Usta kommer fra Ustevatn vest i Hol og Holselva fra Strandavatnet nordvest i kommunen. Disse løper sammen ved Urdi, akkurat innenfor kommunegrensen til Hol og litt vest for Strandafjorden i Ål. Nedstrøms Strandafjorden renner elva nordøstover mot Gol, der den svinger og renner videre sørøstover gjennom Hallingdal. Sør for Nesbyen har den noen av sine bredeste partier, hvorav Brommafjorden er et av disse partiene. Hallingdalselva har sitt utløp i Krøderen ved Gulsvik. Nedstrøms Krøderen kalles den Snarumselva, som løper sammen med Drammenselva ved Geithus. Herfra flyter elva sørover til Hokksund hvor den vender mot øst og renner gjennom Eiker før den faller i sjøen ved Drammen.

En rekke elver munner ut i Hallingdalselva. Noen av disse er Votna, Lya, Hemsil, Todøla og Rukkedøla. Ovenfor Gol er det sterkt fall i vassdraget, og Oslo kommune eier en rekke kraftverk som utnytter disse fallene. For å unngå at store partier av elva ligger tørrlagt, er det bygget mange terskeldammer.

## Skrivemåte
**Hallingdalselve** er offisiell skrivemåte og følger tradisjonell uttale i hallingmålet i øvre del av Hallingdalen.

## Referanser
Ilam (distrikt)

**Ilam** er et av Nepals 75 distrikter.

Distriktet ligger i det nepalere kaller «åsene».

Ilam hører til *Mechi sone* i *Østregionen*. I vest grenser Ilam mot Morang, i nord mot distriktet Panchthar. Ilam grenser mot Indias delstat Vest-Bengal i øst. I sør grenser det mot Jhapa.

Største by er Ilam (befolkning 2005 anslått til 17 492). Antall distriktsutviklingskomiteer 47. Bykommuner 3.

Det store innlslaget av andre religioner avspeiler det kraftige innlsaget av kirat-befolkning (spesielt limbu), som dyrker kiranti-religionen. Fra folketellinga i 1991 til 2001 sank tallet på de som oppga at de var hinduer fra 63,5 % til 47,3 %, mens antallet som oppga *andre religioner* vokste fra 20,9 % til 37,0 %. Dette avspeiler den økende nasjonale bevisstheten blant kirat-befolkninga i det østlige Nepal.

Illam er kjent for sin te-produksjon, som begynte samtidig med tedyrkinga over på den andre sida av grensa i India sist på 1800-tallet. I tillegg til te dyrkes bl.a. te, kardemomme, ingefær og poteter, og det drives med melkeprodukson.

Distriktet er kjent for sjeldne fugle- og dyrearter, bl.a. rødpanda.

## Referanser


## Eksterne lenker
* Kart over Ilam-distriktet
* Kart med helsestatistikk (på engelsk)
Mykstarter

En **mykstarter** er en elektronisk enhet som brukes til styring av elektriske vekselstrømsmotorer. Ved fasesnittstyring sørger mykstarteren for at motoren starter sakte og forsiktig på lav spenning. Når mykstarteren gradvis åpner for større deler av halvperiodene til nettspenningen vil motorens dreiemoment og derved turtall øke til den til slutt får tilført hele nettspenningen og motoren går på fullt turtall.

Hovedkomponenten i mykstarteren er 2 eller 3 krafthalvledere (tyristorer) og et tilhørende elektronisk styrekort. Innstilling av start- og stopptid, startmoment etc. gjøres via potmetere og brytere eventuelt operatørpanel på fronten av mykstarteren.
Edgware

**Edgware** er et forstadsområde i det nordlige London. Det ligger omkring femten og en halv kilometer nordvest for Charing Cross. Det meste av området ligger i Barnet, men en liten del i vest tilhører Harrow.

Det er for det meste et bolig- og handelsområde, som har forbindelse med andre deler av London gjennom Northern-linjen og flere bussruter. Det renner to små elver gjennom Edgware, Edgware Brook og Deans Brook, begge bielver til Brent.

I henhold til folketellingen i 2011 hadde området, bestående av fem valgkretser, en befolkning på 76 056 innbyggere. Området har tradisjonelt hatt en høy andel jødisk bosetning, sammenlignet med andre områder i London.

Edgware har bakgrunn i et gammel sogn i grevskapet Middlesex. Stedsnavnet Edgware er av angelsaksisk opprinnelse som tilsvarer E*cgi's weir* på moderne engelsk, i betydningen «Ecgis demning», og demningen refererer til en innsjø hvor det ble fanget fisk. Et juridisk dokument fra 1322 omtaler *Eggeswer*. I Middlesex, hvor det ble benyttet latin, kan det bevisst ha benyttet en eldre form for staving. Ved 1489 og begynnelsen av Tudortiden ble det stavet ved å legge til en ekstra «d», og deretter som Edggeware. I årenes løp ble stedsnavnet til Edgware.

## Bilder

St Margaret of Antioch Edgware.jpg|Kirken St Margaret of Antioch Church
The Broadwalk Shopping Centre, Edgware - geograph.org.uk - 251412.jpg|Kjøpesenteret Broadwalk Shopping Centre, lokalisert i stedets sentrum. Det ble åpnet på slutten av 1980-tallet.
Edgware, A41 Edgware Way - geograph.org.uk - 92105.jpg|A41 Edgware Way, lokalisert nord for bykjernen av Edgware. Sett fra fotgjengerovergangen Edgwarebury Lane.
Edgware, The Basin, Canons Park Estate - geograph.org.uk - 1418731.jpg|Innsjøen Basin Lake, lokalisert i Canons Drive vest for Edgware.
Edgware Way Grassland.JPG|Gressmarker i Edgwarebury Park, foto fra A41 Edgware Way/Watford-by-Pass. Dette er lengre nord i rurale delen av Edgware.
Edgware, Former Great Northern Railway branch line - geograph.org.uk - 1421315.jpg|Det tidligere jernbanesporet til jernbaneselskapet Great Northern Railway, som ble stengt i 1964. Utsyn fra Dean's Lane i østlige Edgware



## Referanser


## Eksterne lenker
*Ward information
*Councillor information
Salomos salmer

**Salomos salmer** fra intertestamentlig tid, ca. 50 f.Kr., er atten salmer som kun kjennes fra greske og syriske oversettelser fra hebraisk grunntekst. Salmene var inkludert i den greske oversettelsen av Det gamle testamente, Septuaginta (LXX).

## Bakgrunn og tilblivelse
Bokens historiske og sosio-politiske kontekst er omtrent midten av det første århundre f.Kr. Salmenes skildrer etter all sannsynlighet politiske begivenheter og religiøse konflikter på denne tiden. De viser blant annet til Gnaeus Pompeius Magnus' berømte erobring av Jerusalem og tempelet i 63. f.Kr og hans grusomme død i Egypt etter nederlaget mot Gaius Julius Cæsar i 48 f.Kr.

Det er derfor vanlig å datere salmene til ca. 50 f.Kr. De greske og syriske manuskripter som vi har salmene overlevert i form av er relativt sene (tidsrommet 1000-1700 e.Kr.).

## Teologi, form og miljø
Salmene er teologisk poesi og har et svært belærende og polemisk tonefall. Hovedtemaet i salmene er spørsmålet om Guds rettferdighet. 

Salomos salmer er basert på Det gamle testamentes salmer, men i motsetning til de som etter tradisjonen stammer fra kong David, stammer disse salmene fra kong Solomo. Salmenes bruk er vanskelig å si noe om, men mest sannsynlig har de ikke vært brukt i liturgisk sammenheng slik som salmene i Salmenes bok.

Salmene bruker apokalyptiske vendinger for å skildre den kommende messianske tidsalder (jf. PsSal. 11 og 17-18). Salmene venter en jordisk, rettferdig «messiaskonge» av Davids hus, mot apokalyptikkens evige og trancendente messiasforestilling. PsSal. 17 minner svært mye om Salme 72.

Flertallet av salmene har fokuserer likevel på den individuelle botsfromheten.

Basert på salmenes teologi regner en del forskere med at salmene har blitt til i fariseeiske kretser og en del andre med essenerne, men det er ikke lett å avgjøre. Dersom salmene stammer fra fariseerne, burde de i så fall ha blitt tradert i den senere jødiske tradisjon (Rabbinismen) og ikke forbli borte frem til 1600-tallet.
Panchthar (distrikt)

**Panchthar** er et av Nepals 75 distrikter.

Distriktet ligger i det nepalere kaller åsene.

Panchthar hører til *Mechi sone* i *Østregionen*. I vest grenser Ilam mot Dhankuta, i nordvest mot distriktet Terhathum, i nordøst mot Taplejung, og i øst mot den indiske delstaten Vest-Bengal. I sør grenser det mot Ilam.

Antall distriktsutviklingskomiteer 41. Bykommuner 0.

Panchthar er blant de få distrikter i Nepal der hverken hinduisme eller buddhisme er i flertall. Det store innlslaget av andre religioner skyldes kirat-befolkning (spesielt limbu), som dyrker kiranti-religionen. Den kraftige nasjonale limbu-oppvåkninga i distriktet viser seg i at ved folketellinga i 1991 hadde hinduismen formelt ei oppslutning på 57,1 %, i 2001 hadde det gått ned til 34,2 %. Tallet for *andre religioner* steig derimot fra 34,7 % til 54,4 %, og antallet buddhister økte med 3,1 %.

Distriktet er en del av det området som limbu-folket rekner som sitt tradisjonelle hjemland, Limbuwan.

## Referanser


## Eksterne lenker
* Kart over Panchthar-distriktet
* Kart med helsestatistikk (på engelsk)
Ut mot havet

::*For sangen av Erik og Kriss fra 2008, se [[Ut mot havet (Erik og Kriss)]]
:: *«Ut mot havet» er også en komposisjon av Edvard Fliflet Bræin med tekst av Henrik Straumsheim*
«*'Ut mot havet'''» er en sang utgitt sommeren 1988 av artisten Rune Rudberg. Albumet sangen var på lå på VG-lista fra uke 27 til 45, hvor den hadde flere av ukene på annenplass og én uke på førsteplass.

Melodien ble først utgitt i 1986 av den tyske gruppen Mixed Emotions under tittelen «You Want Love (Maria, Maria)».

## Referanser
Neasden Temple

**Neasden Temple** er et hindutempel i Neasden i London. Det tilhører Bochasanwasi Akshar Purushottam Swaminarayan Sanstha (BAPS), og var det første tradisjonelle hindutempelet i Europa; alle tidligere templer i verdensdelen var ombygde sekulære byggverk. Det er også, ifølge *[[Guinness rekordbok]]*, det største hindutempelet utenfor India, men det har fått konkurranse fra Balaji Temple i West Midlands.

Tempelkomplekset består av:
* Et tradisjonelt tempel (mandir), for det meste bygget i italiensk carraramarmor og bulgarsk kalkstein.
* En permanent utstilling, «Understanding Hinduism».
* Et kultursenter, haveli med møtesal, treningssal, bokhandel og kontorer
* En liten kafé og en kolonialbutikk

## Referanser


## Eksterne lenker
* 
*Londonmandir.baps.org
*Baps.org
Ewald Friedrich von Hertzberg

**Ewald Friedrich greve von Hertzberg** (født 2. september 1725 i Lottin, død 1795 i Berlin) var prøyssisk krigsminister under Fredrik den store.

Hertzberg ledet de prøyssiske forhandlingene som ledet til freden i Hubertusburg. 15. februar 1763 undertegnet han fredstraktatene med Østerrike og Sachsen som avsluttet syvårskrigen.

Han bodde på Schloss Britz og er begravet i Dorfkirche Britz.

## Referanser


## Eksterne lenker
*
Kleppe-pakke

«**Kleppe-pakke**» er et uttrykk som oppstod på 1970-tallet som en betegnelse på vanlige tiltak fra regjeringen for å få inntektsoppgjøret til å gå opp, uten at det oppsto konflikter. Navnet «Kleppe» viser til den kjente politikeren og daværende finansministeren Per Kleppe. Hensikten med Kleppe-pakka var blant annet å forhindre inflasjon.

Per Kleppes selvbiografi (utgitt 2003) fikk også navnet *Kleppepakke*.

## Referanser
Svenska Publishing-Priset

**Svenska Publishing-priset** er en svensk bokpris som deles ut årlig av *Populär Kommunikation*. Første gang var i 1990.

## Eksterne lenker
* http://publishingpriset.org
Mugu (distrikt)

**Mugu** er et av de 75 administrative distriktene i Nepal.

Mugu ligger *Karnali sone* i *Midtvestregionen* og reknes til *fjell-distriktene*.

Distriktet grenser i sørvest mot Bajura, i vest mot Humla, i nord mot Kinas autonome område Tibet, i øst mot Dolpa, i sørøst mot Jumla og sør mot Kalikot.

Antall distriktsutviklingskomiteer 24. Ingen har formell status som bykommune.

Parbatiya-befolkning 65,70%. Dalit 19,75%. (Tall fra 2001).
	
Mugu er av landets fattigste og minst utvikla distrikter. Barnedødeligheten pr. 1 000 fødte barn 173,8. Levealder 44,1 år. Folk uten tilgang på reint vann 44,8%. (Alle tall 2001.) Antall leger 1 (2002).

Mot grensa til Tibet bor tibetansk-kulturelle minoritetsfolk.

Nepals største sjø, Rara taal ligger i Mugu, i Rara nasjonalpark. Sjøen ligger 2900 moh, er 145 m dyp, og har et areal på 10&nbsp;km². Den er omgitt av skog og kjent for sitt rike fugleliv.  Sjøen har til nå har vært lite besøkt av turister.

## Referanser


## Eksterne lenker
* Kart over Mugu-distriktet
* Kart med helseindikatorer (På engelsk. Statistikken inneholder feil.)
Vågan (Lenvik)

**Vågan** er ei bygd i Lenvik kommune, Troms. Bygda ligger ved Laksfjorden på Senja, en mil sør for tettstedet Silsand. Like over fjorden i nord ser man så godt som hele byen Finnsnes. Vågan ligger ved fylkesvei 227, som går fra krysset mot fylkesvei 860, innerst i Laksfjorden i vest, og fortsetter fra Vågan til Russevåg og Solberg.

Vågan ligger ved Klauvneset, bare noen kilometer fra det gamle handelsstedet Klauva, hvor det er en rekke hustufter som vitner om en svunnen storhetstid. Det er også et lite gravsted på stedet. Klauva hadde sine glansdager på 1800-tallet, men har nå vært fraflyttet i en årrekke. Det er ikke veiforbindelse dit, men stedet er et populært utfluktsmål sjøveien.

## Grunnkrets
Vågan tilhører **Vågan/Vassjord grunnkrets**, som omfatter stort sett hele strekningen langs sørsiden av Laksfjorden. I tillegg til Vågan hører også Vassjorda, samt et nyere byggefelt i Laksfjord til grunnkretsen. Vågan/Vassjord er en del av Silsandområdet delområde. Areal: 10,77 km².

Innbyggertall:
Vær der for meg – om ungdom, død og sorg

***Vær der for meg*** er en norsk «beretningsbok» om sorg, bygd opp av fortellingene til tolv ungdommer som alle har mistet minst én person som stod dem nær. Hver av fortellingene omhandler et bestemt emne, som ensomhet, tap av flere venner på én gang, eller hvordan det kan være sårende å ikke bli tatt på alvor. Boken er redigert av frilansjournalist Unni Ranheim og ble utgitt i 2002.

Bokens yngste bidragsyter var 13 år gammel da boken ble utgitt, mens eldste bidragsyter var i tjueårene.

## Priser
Boken vant i 2003 diplom fra GRAFILL i konkurransen Årets vakreste bøker. Boken deltok i klassen Fakta- og Oppslagsbøker i kategorien Barne- og ungdomslitteratur.

## Eksterne lenker
* Om boka
Lou Bega

**David Lubega** (kjent som **Lou Bega**) (født 13. april 1975 i München i Bayern i Tyskland) er en popmusiker mest kjent for sangen «Mambo No. 5». Sangen er en coverlåt av Perez Prados instrumental fra 1952. Bega la til ny tekst og samplet musikken fra den originale versjonen.

Bega hadde en multikulturell oppvekst da moren er fra Sicilia og faren fra Uganda. Bega tilbragte en del tid i Miami i tenårene.

«Mambo No. 5» ble en stor hit over hele verden, og kom inn på den europeiske top5-listen, og også top5-listen i USA, der den ble en populær sang å spille på stadioner under sportsbegivenheter. Sangen ble også brukt av den britiske TV-kanalen Channel 4 ved Cricketsendinger fra 1999 til 2005. 

I 1999 slapp Bega albumet *[[A Little Bit Of Mambo]]* som inkluderte «Mambo No. 5», samt andre hitlåter som «1+1=2», «I Got a Girl» og «Tricky». Den 13. desember 1999 mottok albumet trippel platina, og i dag har albumet solgt nesten 4 millioner kopier bare i USA. I 2001 slapp Bega albumet *Ladies And Gentlemen*.

Begas tredje studioalbum, *Lounatic*, ble lansert sent i 2005. 

## Referanser


## Eksterne lenker
* 
* 
* 
*
Lakewood (Colorado)

**City of Lakewood** er en by i Jefferson County, Colorado, USA. Lakewood har den fjerde største befolkningen i Colorado og er rangert som nummer 164 i USA. Denver Regional Council of Governments beregnet at det i 2005 var 146.140 innbyggere i Lakewood.

Byen Lakewood ble grunnlagt i 1969. Allerede ved etableringen var folketallet over 90&nbsp;000.

Området kjent som Lakewood ble bosatt i 1889 av Charles Welch og William A.H. Loveland, som bygde et 13-kvartals område langs veien Colfax Avenue vest for Denver i østre Jefferson County.

Lakewood har også Lakewood High School som er rangert som nummer én i staten av *[[Newsweek]]*, og den eneste International Baccalaureate-skolen i Jefferson County. Lakewood har fått tilnavnet «Lily-white Lakewood» fordi drabantbyens befolkning historisk var overveiende hvit.

## Geografi
Ifølge United States Census Bureau har byen et areal på 110,0&nbsp;km².  107,7&nbsp;km² av det er land og 2,3&nbsp;km² (2,05&nbsp;%) vann.

## Demografi
Under folketellingen i 2000 var det 144&nbsp;126 innbyggere, 60&nbsp;531 husstander og 36&nbsp;500 familier bosatt i byen. Folketettheten var  1338,0/km².

## Lokalt styre
Inntil 1969 hadde ikke området kjent som Lakewood noen lokal, offentlig forvaltning, selv om de hadde flere vannforsyningsdistrikter, flere brannvesendistrikter og forvaltningen i Jefferson County. Tettstedet hadde allerede eksistert i omtrent 80 år før det offisielt fikk bystatus i 1969.

Lakewoods befolkning velger byrådsstyre (City Council) som består av borgermester, som representerer hele byen, og 10 byrådsmedlemmer, to fra hvert av byens fem geografiske valgområder. Borgermesteren og byrådet styrer driften av byens offentlige forvaltning.

## Statlig representasjon
Nesten hele City of Lakewood hører hjemme i Colorado House District 26. Lakewood er representert av Rep. Andy Kerr.

## Søsterbyer
Lakewood has fire søsterbyer, som definert av Sister Cities International:
*Chester, Storbritannia
*Portsmouth, Storbritannia, også vennskapsby
*Stade, Tyskland
*Sutherland Shire, Australia

## Lakewood i mediene
*En *[[South Park]]*-episode fant sted ved Casa Bonita, en lokal meksikansk restaurant i Lakewood.

## Referanser


## Eksterne lenker
* 
* City of Lakewood  (Kontakt informasjon)
* ''Newsweek Numbers''
Ofelaš

**Ofelaš** (samisk, betyr «veiviser») kan vise til:

* Veiviseren – en samisk/norsk film fra 1987
* Ofelaš (politisk parti) – et samisk politisk parti
Total Nonstop Action Wrestling

**Total Nonstop Action Wrestling** (**TNA**) er et amerikansk wrestlingforbund stiftet av Jeff Jarrett og hans far Jerry Jarrett i mai 2002.

TNA var opprinnelig et medlem av National Wrestling Alliance og var da kjent som **NWA-TNA**.  Derimot trakk de seg fra dem i 2004, og i prosessen mottok de rettighetene til NWA World Heavyweight Championship og NWA World Tag Team Championship titlene til 2014, 
i 2006 trakk NWA tilbake beltene TNA hadde rettighetene til så TNA lagde sine egne belter.

## TNA Impact!

TNA startet å sende TV-programmet *TNA Impact!* 4. juni 2004 på kabel-TV-kanalen Fox Sports Net. Dette ble deres største inntekt. Ett år senere hadde folks vurdering av programmet vært så dårlig at Fox Sports Net ikke fornyet kontrakten. 1. juli 2005 startet TNA å sende *TNA Impact!* på sine offisielle nettsider gjennom BitTorrent og RealNetworks. Dette gjorde de mens de så etter en ny TV-kanal som ville sende programmet deres. TNA fikk til slutt en avtale med Spike TV, og den første episoden ble sendt 1. oktober 2005. Siden da har *TNA Impact!* fått  mye bedre kritikk enn tidligere. Fra april 2006, har *TNA Impact!* også blitt sendt på YouTube.
TNA vises ved jevne mellomrom i Norge på Eurosport.

## Titler

## Fribrytere

*Abyss
*A.J. Styles
*Alex Shelley
*Angelina Love
*Crimson
*Bulley Ray
*Brother Devon
*Chris Sabin
*Christy Hemme
*Christopher Daniels
*Don West
*Eric Young
*Hector Guerrero- Kommentator Spansk
*James Storm
*Jay Lethal
*Jeff Hardy
*Jeff Jarrett
*Jenna Morasca- Manager
*Jeremy Borash- Intervjuer
*Kiyoshi
*Kurt Angle
*Lauren- Intervjuer
*Madison Rayne
*Matt Morgan
*Mick Foley
*Mike Tenay – Kommentator
*Mr. Anderson
*Robert Roode
*Samoa Joe
*Scott Steiner
*Shane Sewell – Dommer/Bryter
*SoCal Val
*Sting
*Tara
*Velvet Sky
## Eksterne lenker
*
Stormo

**Stormo** (**Stormoen**) er et sted og en grunnkrets i Senja kommune, Troms. Grenda ligger på en haug innerst i Laksfjorden på Senja, ca. 5&nbsp;km sørøst for Silsand. Like nedenfor Stormoen passerer fylkesvei 860. Ved Sjøfossen, 300 meter nordover, ligger veikrysset hvor Fv 227 tar av fra fylkesvei 860 østover mot Vågan og Russevåg. Fra Jonsgård, 300 meter sør for Stormoen, går en kommunal vei vestover mot bygdene Bryggerhaug og Torsmoen.

## Grunnkrets
**Stormo** er også en grunnkrets i Silsandområdet. Grunnkretsen omfatter hele strekningen fra Stormoen og innover langs sørsiden av Lakselva. De viktigste grendene som tilhører grunnkretsen, foruten Stormoen, er Jonsgård, Pålsrud og Hellemoen. Grunnkretsen grenser i øst til Vågan/Vassjord, i nord til Høgli/Grønli og i sør og vest til tidligere Tranøy kommune. Stormo grunnkrets dekker et areal på 10,6&nbsp;km².

Innbyggertall:
The Gumshoe Awards

**The Gumshoe Awards** er internasjonale kriminallitterære priser utdelt årlig siden 2002 av en gruppe amerikanske litteratur-kritikere med særlig interesse for kriminallitteratur.

Prisene går til beste innenlandske originalutgivelser og beste oversatte verk utgitt i USA i foregående år. Det utdeles også ærspriser for særlig gode livslange prestasjoner. Priskategoriene har variert noe, men var i 2008: 
*Beste mysteriekrim
*Beste thriller
*Beste debutroman
*Beste nettsted for kriminallitteratur
__NOTOC__
## Prisvinnere
### 2008
*Best Mystery: James Lee Burke, for *The Tin Roof Blowdown*
*Best Thriller: Robert Crais, for *The Watchman*
*Best First Novel: Sean Chercover, for *Big City, Bad Blood*
*Best Crime Fiction Website: The Thrilling Detective Web Site
*Lifetime Achievement Award: Donald E. Westlake

### 2007
*Best Mystery: Julia Spencer-Felming, for *All Mortal Flesh*
*Best Thriller: Robert Ferrigno, for *Prayers for the Assassin*
*Best European Crime Novel: Karin Fossum, for *When the Devil Holds the Candle*
*Best First Novel: John Hart, for *The King of Lies*
*Lifetime Achievement Award: Robert B. Parker

### 2006
*Best Mystery: Laura Lippman, for *To the Power of Three*
*Best Thriller: Joseph Finder, for *Company Man*
*Best European Crime Novel: Robert Wilson, for *The Vanished Hands*
*Best First Novel: Randall Hicks, for *The Baby Game*
*Lifetime Achievement Award: Ed McBain

### 2005
*Best Mystery: Jim Fusilli, for *Hard, Hard City*
*Best Thriller: Barry Eisler, for *Rain Storm*
*Best European Crime Novel: Henning Mankell, for *The Return of the Dancing Master* (*Danslärarens återkomst*)
*Best First Novel: Dylan Schaffer, for *Misdemeanor Man*
*Lifetime Achievement Award: Lawrence Block

### 2004
*Best Novel: Steve Hamilton, for *Blood Is The Sky*
*Best First Novel: P.J. Tracy, for *Monkeewrench*
*Lifetime Achievement Award: Ruth Rendell

### 2003
*Best Novel: George P. Pelecanos, for *Hell To Pay*
*Best First Novel: Eddie Muller, for *The Distance*
*Lifetime Achievement Award: Dick Francis

### 2002
*Best Novel: Thomas Perry, for *Pursuit*
*Best First Novel: C. J. Box, for *Open Season*
*Lifetime Achievement Award: Ross Thomas

## Eksterne lenker
* Mystery Ink: The Gumshoe Awards
Czech-Norwegian Band

**Czech-Norwegian Band** var en jazzgruppe med utspring i Harald Gundhus' samarbeid med det tsjekkiske **Jazznost Orchestra** (Kongsberg Jazzfestival, 1988).
Den bestod av saksrekka Harald Gundhus,
Johan Bergli og
Josef Audes;
Svatopluk Košvanec trombone,
Atle Hammer trompet,
Emil Viklický piano,
Halvard Kausland gitar,
František Uhlíř bass og
Ole Jacob Hansen trommer.
Med jazztrompetisten Benny Bailey ga de ut *Jazznost* i studioopptak fra Praha (1989).
Samarbeidet fortsatte med enkelte av medlemmene i utgivelsen *Bohemian nights* (1992) og *While my lady sleeps* på Gemini Records.

## Utgivelser
**Jazznost* (Hot Club Records, 1990)

## Referanser
Johan Jacob Bennetter

**Johan Jacob Bennetter** (1822–1904) var en norsk marinemaler (skutemaler). Han var sjømann og styrmann i femten år i sine yngre dager, før han utdannet seg som maler. 

## Familie og liv
Han var sønn av skonnerteier Andreas Bennetter og Bertha Hansen. Han reiste mye med faren, og tok styrmannseksamen da han var 18 år gammel.

Han var gift med Wilhelmine Fischer fra Rothenburg ob der Tauber i Bayern. Sammen hadde de to barn. De bodde på Sola fra 1870 til 1872, før de flyttet tilbake til Paris. De kjøpte 21. juni 1871 ruinene til Sola gamle kirke på Sola. 

Han flyttet tilbake til Sola i 1880. I 1883 kjøpte han opp klebersteiner fra Mariakirken i Stavanger, trolig for å utbedre huset. Her bygde de opp et hus, delvis med bruk av de gamle ruinene og delvis nybygg. Her innredet de hjem og atelier. 

Omkring 1890 ble synet dårligere, og i 1898 var han blind, og i stor grad arbeidsufør, og levde på små inntekter. Han søkte Stortinget om støtte, men forgjeves.

## Maler
Han gikk i lære i Kristiania hos Johannes Flintoe.

Han fikk statsstipend som maler og studerte i den Haag i to år, der han var elev av marinemaler Louis Meijer. Han dro så til Paris i 1852. Her studerte han under Théodore Gudin i to år. Han hadde utstillinger i Parissalongen fra 1855 til 1870. I 1863 fikk han hederlig omtale (*Mention honorable*).

Som utdannet marinemaler ble han satt pris på for sine livaktige bølger, noe som var såpass vanskelig at ikke alle hans kolleger fikk dem like godt til. Hovedverket hans er «Sjøslag ved Madagaskar» som eies av Nasjonalgalleriet. Stavanger faste galleri har fire bilder av ham.

Han opprettet en malerskole i Stavanger. Han underviste blant annet billedveveren Frida Hansen og maleren Carl Dørnberger.

Noen av hans bilder er:
* Skipsreparasjon, 1851
* Kystlandskap med seilskuter og sjøfugler, 1853
* Brigg og losskøyte, 1855
* Marine par temps calme au clair de lune, 1860
* Sjøslag i Lagoa-bukten, Madagaskar, 21.-22. sept. 1799, 1863
* Marinebild mit einem Segeldampfer auf bewegter See mit Wellen, 1867
* Port de mer de Norvège (calme plat), 1867
* Bastillen, 1869
* Skute i solnedgang, 1879
* Seilskuter i stilla, 1884
* Vikingtokt, 1887
* Båter i stormfullt hav, 1887
* Beach with Boats - Strandparti, 1888
* Parti av Stavanger havn i *Norge fremstillet i Tegninger*, før 1889

## Galleri

Fil:Johan Jacob Bennetter - Berging Av Tom Livbåt - IMG 9368.jpg|*Berging Av Tom Livbåt*
Fil:Norge fremstillet i Tegninger - no-nb digibok 2009113013003-167.jpg| Parti av Stavanger havn i *Norge fremstillet i Tegninger* fra før 1889
Fil:Johan Jacob Bennetter - Båter - Nasjonalmuseet - NG.K&H.1996.0011-014verso.jpg|Båter
Fil:Johan Jacob Bennetter - Skute i solnedgang - 1879 - Nasjonalmuseet - NG.M.00654.jpg|Skute i solnedgang fra 1879
Fil:Johan Jacob Bennetter - Beach with Boats - Strandparti - 1888 - Nasjonalmuseet - NG.M.03621.jpg| Beach with Boats - Strandparti fra 1888


## Ettermæle
Johan Jacob Bennetter er hedret med *Bennetters gate* ved Byhaugen i Stavanger.

## Referanser


## Eksterne lenker
* Omtale i ''Salmonsens konversationsleksikon'' fra 1915-1930
Morgan (mynt)

:*Denne artikkelen omhandler Morgan-dollaren. Morgan har flere betydninger, se [[Morgan]].*

**Morgan-dollaren** er en mynt fra USA i sølv. Mynten ble produsert fra 1878 til 1904 og på nytt i 1921. Mynten er oppkalt etter George T. Morgan, som designet mynten. Mynten er 38,1 mm i diameter, veier 26,73 gram, sølvinnholdet er 90 %, så vekten av sølvet er 24,056 gram.

Myntens revers side har et profilportrett av Lady Liberty, mens revers side viser den amerikanske ørnen med utstrakte vinger. Det første året ble det produsert to forskjellige varianter av halefjærene til ørnen. En variant med 8 fjær og en med 7 fjær. Alle senere år fikk varianten med 7 fjær.

## Myntmerker
Myntmerket er under kransen som er rundt ørnen på revers mellom bokstavene D and O i Dollar. Det finnes følgende myntmerker:

* Blank (Philadelphia Mint i Philadelphia, Pennsylvania)
* CC (Carson City Mint i Carson City, Nevada)
* D  (Denver Mint i Denver, Colorado)
* O  (New Orleans Mint in New Orleans, Louisiana)
* S  (San Francisco Mint in San Francisco, California)

Myntverket i Carson City ble etablert etter sølvfunnet ved Comstock Lode i 1859 (USAs største sølvfunn).

## Opplagstall
I 1918 kom lovforslaget *The Pittman Act* som autoriserte nedsmeltingen og re-utmyntning av millioner av sølvdollar. Med hjemmel i denne loven ble utmyntning av Morgandollaren gjenopptatt i 1921 før den samme år ble erstattet av Fredsdollaren.

Opplag er ofte en indikator på sjeldenhet, men når det gjelder Morgandollaren kan opplagstallene være misledende. På grunn av nedsmeltning kan årstall med opprinnelig høyere opplag i dag være mer sjeldne enn et årstall som opprinnelig hadde lavere opplag.

## Pittman Act
Under første verdenskrig begynte tyske myndigheter med propaganda for å svekke tilliten til Storbritannias valuta i India. Tyskerne overbeviste indiske statsborgere om at britiske sedler ikke lenger kunne løses inn i sølv. Dette førte til en svekkelse av tilgang på sølv i Storbritannia. Som svar på dette introduserte den amerikanske demokratiske senatoren Key Pittman fra Nevada i 1918 lovforslaget som skulle virke som økonomisk nødhjelp til den britiske regjeringen. Loven Pittman Act førte til autorisasjon av nedsmeltning av opp til  sølvdollar, noe som startet umiddelbart etter at loven ble tredd i kraft. USA smeltet totalt ned  sølvdollar-mynter.

## Referanser
United States Mint

**United States Mint** er et amerikansk føderalt forvaltningsorgan som har som hovedoppgave å produsere sirkulasjonsmynter til bruk i USA.

Hovedkontoret ligger i Philadelphia i Pennsylvania, men det finnes også fabrikker i Denver, Colorado, San Francisco, California, og West Point, New York.

Man har tidligere også hatt produksjon i Carson City (Nevada), New Orleans, (Louisiana) og Dahlonega (Georgia).

United States Mint ble vedtatt opprettet av Kongressen med Coinage Act i 1792.
Minnemynt

**Minnemynt** er en mynt preget til minne om en begivenhet, personer eller steder. Som regel har mynten motiv knyttet til begivenheten. Minnemynter har en lang historie og har vært produsert helt siden antikken, delvis som nyhetskilder. Antikke mynter kunne også være minnemynter for byer. Blant annet fikk Brutus preget en minnemynt til minne om drapet på Julius Cæsar. Minnemynter har i flere tilfeller blitt brukt som propagandaverktøy. 

## Nåtidige mynter
Både Norges Bank og Det Norske Myntverket skiller mellom minnemynter og sirkulasjonsmynter med spesialpreg. Minnemyntene i denne sammenhengen er ment mynter som ikke i utgangspunktet er sirkulasjonsmynter, men rene samlermynter. Disse er gjerne preget i sølv eller gull. Den europeiske sentralbanken opererer med samme inndeling, der sirkulasjonsmynter med særpreg/spesialpreg er «Commemorative coins» og minnemynter er «Collector Coins».

I eurosonen produseres stadig nye minnemynter. Hvert medlemsland kan prege to typer minnemynter, det vil si sirkulasjonsmynter med særpreg, i året. Disse skal være i valøren €2, som er gangbar valuta i alle medlemsland.

Den første minnemynt preget av Den Kongelige Mynt ble preget til innføringen av Eneveldet under Frederik III. Mynten ble preget i Christiania. Den første minnemynten til det selvstendige Norge var i anledning ettårsjubileet av Unionsoppløsningen i 1906. Denne ble også preget i 1907.

## Referanser


## Eksterne lenker
* Norges Bank: Minnemynter